Diari Oficial de la Generalitat Valenciana


Sumari del DOGV 5966, del 03-03-2009 (2009/2288)

RESOLUCIÓ de 13 de gener de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Torreblanca, a favor de Gas Natural Cegás, SA. Expedients números CBREDE/2005/21/12, CBREDE/2006/5/12 i CBREDE/2006/6/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5966

Data del DOGV
:   03-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/2288


Data del document
:   13-01-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Torreblanca
    * gas natural
    * empresa privada

RESOLUCIÓ de 13 de gener de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi de Torreblanca, a favor de Gas Natural Cegás, SA. Expedients números CBREDE/2005/21/12, CBREDE/2006/5/12 i CBREDE/2006/6/12. [2009/2288]  
Vist que la companyia Gas Alicante, SA, va presentar amb data 12 d'agost de 2005, davant del Servici Territorial d'Energia de Castelló de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Torreblanca, firmat pel tècnic competent i visat pel col·legi oficial corresponent amb data 28 de juliol de 2005, l'escrit pel qual sol·licita que li fora atorgada l'autorització administrativa per a la distribució de gas natural al municipi de Torreblanca, província de Castelló (CBREDE/2005/21/12).  
Vist que per Resolució de la Direcció General d'Energia amb data 7 de novembre de 2008 es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA, i tindre esta com a successor universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial dels quals corresponia a Gas Alicante, SA.  
Vist que el Servici Territorial d'Energia de Castelló va sol·licitar a Endesa Gas Distribución, SA, entre altres, les dades referides a la zona geogràfica per a la qual se sol·licita autorització administrativa i pla d'esta; plans d'expansió i el temps previst per a completar la gasificació de la zona; i punt de connexió de la infraestructura de gas, i s'assenyala per a cada un d'estos l'emplaçament geogràfic, el titular i les característiques que el definisquen.  
A la referida petició, l'empresa va contestar assenyalant que els aspectes sol·licitats es reflectien i incloïen en el projecte presentat junt amb la sol·licitud inicial i per mitjà d'un escrit de 15 de desembre de 2005, va adjuntar plans de l'àmbit de l'autorització sol·licitada.  
Vist que va ser realitzada la informació pública, a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà de l'anunci corresponent, que es va publicar en els diaris Levante i el periódico Mediterráneo el dia 22 de febrer de 2006; en el Butlletí Oficial de la Província de Castelló d'11 de març de 2006 i en el Diari Oficial de la Comunitat Valenciana de 22 de febrer de 2006.  
En període de presentació d'al·legacions a la sol·licitud, es va formular per l'empresa Gas Natural Cegás, SA, escrit, el contingut de la qual, en síntesi, posa de manifest el següent:  
1. Que en el projecte presentat per Gas Alicante, SAU, s'observen deficiències tècniques com són, la determinació exacta de la infraestructura de connexió a la xarxa d'APA(1), que la xarxa bàsica de distribució no garantix el subministrament a tota la zona d'expansió de sòl del municipi, perquè es limita a uns quants trams de carrers molt concrets que s'indiquen que seran ampliats a la resta de zona urbana i d'expansió, sense tindre en compte l'elevat cabal que haurà de preveure's per a estes, ni les instal·lacions necessàries per a això, i es manca a més d'un descripció de l'organització, sistemàtiques i recursos destinats a diferents operacions annexes a l'autorització que sol·licita. 2. Que d'altra banda, l'empresa al·legant manifesta que el projecte per esta presentat té les característiques que no té el presentat per Gas Alicante, SAU, 3. Finalment, posa de manifest la fonamentació jurídica que considera d'aplicació i la posició rellevant que com a empresa distribuïdora té en l'àmbit de la Comunitat Valenciana.  
Del referit escrit es va traslladar a l'empresa peticionària, que va contestar manifestant, en síntesi, el següent: 1. Que en el projecte i la documentació addicional sol·licitada es definixen amb exactitud el total de les suposades deficiències tècniques mencionades en les al·legacions i que les manifestacions ignoren que el projecte presentat és de sol·licitud d'autorització administrativa prèvia i no de sol·licitud d'autorització administrativa i execució d'instal·lacions, que serà el sol·licitat una vegada obtinguda l'autorització administrativa i en què s'arreplegaran els detalls tècnics necessaris. No obstant això, aclarix certs aspectes relacionats per l'al·legant, com és, que el punt de connexió definitiu prové d'una antena de penetració en APA(1) amb el gasoducte d'Enagás, València-Barcelona, i es troba el projecte de la referida antena en fase d'elaboració; que la xarxa primària de distribució discorre per vials principals i actua com a artèria principal de distribució a partir de les quals es desenvoluparan les xarxes secundàries en funció de la demanda de consum; que les infraestructures necessàries per a cobrir el subministrament a zones d'expansió fora de l'àmbit sol·licitat, formaran part de nous projectes de sol·licitud d'autorització administrativa; que els cabals estan previstos no sols per a les zones sol·licitades, sinó per a les noves zones d'expansió de sòls, i que el diàmetre elegit, DN 250, és el més elevat entre tots els usats en este rang de pressions. 2. A continuació, realitza una contestació i replica exhaustiva de la fonamentació jurídica que considera aplicable, així com dels avantatges que com a empresa distribuïdora manté en el mercat de combustibles gasosos.  
Vist que sol·licitat pel Servici Territorial d'Energia informe l'Ajuntament de Torreblanca, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat, sense que conste en l'expedient la contestació a l'informe sol·licitat, a pesar de la reiteració de la seua sol·licitud per part del Servici Territorial.  
Vist que les característiques bàsiques contingudes en el projecte presentat per Endesa Gas Distribución, SA, són les següents:  
- Punt de connexió:  
a. Posició 15,06 (Enagás) en MPA(1) fins a l'estació de regulació i mesurament (ERM).  
b. Possibilitat d'instal·lar depòsits de GNL mentre no es puga executar la connexió amb el gasoducte mencionat.  
c. Zona geogràfica sol·licitada: nucli urbà i platja de Torreblanca.  
- Característiques de les instal·lacions.  
a. Estació de regulació i mesurament (ERM) en APA/MPA(1), situada en zona nord (pròxima a la carretera CN-340) i constituïda per dos línies de 2.000 m³(n)/h.  
b. Traçat i canonades:  
Des de l'ERM, s'entra en el nucli urbà pel carrer Jacinto Benavente, i posteriorment seguix en direcció sud per a abordar la zona Costa en una fase posterior.  
Xarxa primària de distribució en MPA(1), amb canonada de polietilé d'alta densitat SDR 17,6, diàmetres 250 i 160 mm i longituds de 955 i 55 m, respectivament.  
Xarxa secundària de distribució en MPA(1), amb canonada de polietilé d'alta densitat SDR 17,6, diàmetre 110 mm i canonada de polietilé de mitjana densitat, SDR 11 i diàmetres 90 i 63 mm.  
- Plans d'expansió:   
a. Durant el primer any, en el nucli urbà, s'executarà la totalitat de la xarxa primària en MPA(1) abans definida.  
b. Es fa una estimació a 20 anys en què es realitzarà la resta de gasificació, en funció del creixement vegetatiu per a totes les zones, i que es compon d'una 2ª fase per a la zona costa, i una 3ª fase per a la resta del municipi que a futur puga urbanitzar-se.  
Vist que la companyia Repsol Butano, SA, va presentar amb data 13 de març de 2006 davant del Servici Territorial d'Energia de Castelló de la Conselleria d'Infraestructures i Transport, junt amb el projecte d'autorització administrativa per a la distribució de gas canalitzat per mitjà de depòsits fixos de GLP al municipi de Torreblanca, firmat per tècnic competent i visat pel col·legi oficial corresponent amb data 9 de març de 2006, escrit en el qual sol·licita que li fora atorgada l'autorització administrativa per a la distribució de gas canalitzat per mitjà de depòsits fixos de GLP al municipi de Torreblanca, província de Castelló (CBREDE/2006/5/12).  
Vist que va ser realitzada la informació pública, a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà de l'anunci corresponent, que es va publicar en el Butlletí Oficial de la Província de Castelló de 15 de juny de 2006 i en el Diari Oficial de la Comunitat Valenciana de 16 de juny de 2006, sense que conste en l'expedient presentació d'al·legacions a la sol·licitud realitzada.  
Vist que l'empresa Endesa Gas Distribución, SA, va presentar escrit manifestant haver conegut a través de la informació pública efectuada en el Diari Oficial de la Comunitat Valenciana la sol·licitud de Repsol Butano, SA, sense que la presentada en el seu dia per Gas Alicante, SAU, haja sigut resolta fins eixa data.  
Vist que sol·licitat pel Servici Territorial d'Energia informe l'Ajuntament de Torreblanca, de conformitat amb l'article 80 del mencionat Reial Decret 1434/2002, de 27 de desembre, i reiterada la petició d'este, consta en l'expedient resposta a la sol·licitud efectuada per part de l'Ajuntament, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat i es manifestava en el mencionat informe no observar inconvenient en la proposta tècnica plantejada, sempre que la dita instal·lació complisca la legislació vigent i els reglaments corresponents que ho regulen, i es reserva, no obstant això, el dret d'adjudicar i conveniar les corresponents infraestructures amb aquella o aquelles companyies que la corporació crega oportú, i no s'haurà d'interpretar l'informe com una vinculació comercial entre sol·licitant i municipi.  
Del mencionat informe es va traslladar a l'empresa peticionària, Repsol Butano, SA, que manifesta no formular inconvenients a este, i accepta les condicions exposades.  
Vist que, de conformitat amb el que establix l'article 80 del Reial Decret 1434/2002, se va remetre la separata del projecte, on es contenen les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, concretament Ministeri de Foment. Demarcació de Carreteres a la Comunitat Valenciana. Inspecció AP-7, sobre instal·lació d'un centre d'emmagatzemament i xarxa de distribució de gas canalitzat per mitjà de depòsits fixos de GLP per al nucli urbà de Torreblanca, i es remet l'informe favorable segons consta en l'expedient, amb els condicions que en este es contenen.  
Del referit informe es va traslladar igualment, a l'empresa sol·licitant, que va acceptar els condicions reflectides en este.  
Vist que les característiques bàsiques contingudes en el projecte presentat per Repsol Butano, SA, són les següents:  
- Alimentació de gas propà a través de dos depòsits aeris de 49.500 litres cada un.  
- Zona geogràfica sol·licitada: nucli urbà de Torreblanca.  
- Característiques de les instal·lacions:  
Xarxa de distribució en MPB(1) de tub de polietilé soterrat, de diàmetres 160, 110, 90, 63 i 40 mm i longituds de 1.650, 150, 204, 725 i 4.248 m, respectivament.  
- Plans d'expansió:  
· Fase I: en els primers sis mesos, instal·lació dels dos depòsits de 49.500 litres i de la xarxa de distribució en el Nucli Urbà, en la zona dels plans parcials XI i XII.   
· Fase II: en els sis mesos següents a l'acabament de la fase I, es realitzarà la xarxa de distribució en la zona UE1 i la UE2.  
· Fase III: en els dotze mesos següents a l'acabament de la fase II, continuarà l'expansió de la xarxa de distribució en part de la zona del nucli urbà.  
· Fase IV: acabament de la fase III, es completarà la xarxa en el nucli urbà.  
· Fase V: s'escometrà la xarxa de distribució en futures ampliacions del nucli urbà, dins de la zona compresa entre la carretera CN-340 i el ferrocarril en un termini de 60 mesos.  
El centre d'emmagatzemament s'executa en una única fase coincident amb la xarxa de subministrament.  
Vist l'escrit presentat per la companyia Gas Natural Cegás, SA, amb data 17 de març de 2006, davant del Servici Territorial d'Energia de Castelló de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Torreblanca, firmat per tècnic competent i visat pel col·legi oficial corresponent amb data 10 de març de 2006, perquè li siga atorgada l'autorització administrativa i l'aprovació de projecte per a la distribució de gas natural al municipi de Torreblanca, província de Castelló (CBREDE/2006/6/12).  
Vist que el Servici Territorial d'Energia de Castelló va sol·licitar a Gas Natural Cegás, SA, entre altres, les dades referides a la zona geogràfica per a la qual se sol·licita autorització administrativa i pla d'esta; plans d'expansió i el temps previst per a completar la gasificació de la zona; i la identificació dels límits i distàncies existents en la zona objecte del dit pla, i l'empresa presenta escrit a què adjunta l'addenda al projecte d'execució firmada per tècnic competent i visada pel col·legi oficial corresponent amb data 29 de maig de 2006.  
Vist que sol·licitat pel Servici Territorial d'Energia informe l'Ajuntament de Torreblanca, de conformitat amb l'article 80 del mencionat Reial Decret 1434/2002, de 27 de desembre, i reiterada la petició d'este, no consta resposta expressa a la sol·licitud.   
Vist que tant Gas Alicante, SAU, com Repsol Butano, SA, i Gas Natural Cegás, SA, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada la present resolució consta justificadament acreditada a esta Direcció General d'Energia per part Endesa Gas Distribución, SA, Repsol Butano, SA, i Gas Natural Cegás, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Atés els informes tècnics emesos pel Servici Territorial d'Energia de Castelló de la Conselleria d'Infraestructures i Transport, encarregat de la instrucció dels expedients de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la seua nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que existix entre la totalitat de les sol·licituds presentades per a la construcció de les xarxes de distribució de gas natural i GLP al terme municipal de Torreblanca, íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que ha sigut la forma de la seua iniciació, podrà disposar la seua acumulació a altres amb què guarde identitat substancial o íntima connexió.  
Atés que el punt de connexió definitiu del projecte i l'addenda a este de les instal·lacions de distribució de gas natural presentat per Gas Natural Cegás, SA, per al municipi de Torreblanca, es troba dins del projecte de gasificació del gasoducte Cabanes-Torreblanca-Alcalà de Xivert, sol·licitat per Gas Natural Distribución, SDG, SA, al qual li ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article de la qual 5 disposa que «es tindrà en compte el caràcter prioritari del projecte de gasificació seleccionat a l'empresa sol·licitant en virtut de la present orde, a l'efecte de la posterior gasificació dels municipis vinculats al dit projecte de gasificació».  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió a través del gasoducte Cabanes-Torreblanca-Alcalà de Xivert, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi de Torreblanca, província de Castelló, a favor de Gas Natural Cegás, SA, pel qual es denega la resta de sol·licituds que ho conformen i que han sigut acumulades al present expedient, amb les condicions i característiques següents:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
· Subministrament provisional: per mitjà de la instal·lació d'una planta de GNL, situada en les proximitats del futur punt de connexió definitiu i el depòsit d'emmagatzemament de les quals siga capaç de poder enllaçar amb la xarxa d'interconnexió del municipi.   
Les instal·lacions que s'han d'establir es faran d'acord amb el projecte tècnic d'execució que s'haurà de presentar en el Servici Territorial d'Energia de Castelló dins del termini de tres mesos, comptadors a partir de la data de la notificació de la present resolució.  
Esta solució temporal tindrà una duració màxima de dos anys des de la notificació de la present resolució. No obstant això, amb anterioritat a l'acabament del dit termini, Gas Natural Cegás, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
Després de la connexió s'hauran de desmantellar la planta de GNL provisional, abans referida.  
· Subministrament definitiu: gasoducte Cabanes-Torreblanca-Alcalà de Xivert, que s'ha d'executar per Gas Natural Distribución, SDG, SA, que actualment es troba en fase de tramitació de l'autorització administrativa. Termini per a l'execució, 2 anys.  
Dos estacions de regulació i mesurament (ERM), amb rang de pressió MPB/MPA(1) i situades respectivament:   
- Per a zona nucli urbà: en la carretera Vella de Castelló (Pla de l'addenda 495-ZK 4.1.), amb un cabal de 2.500 m³(n)/h.  
- Per a zona costa: en la carretera CV-1430, carrer Torreblanca (Pla de l'addenda 810-VK 9.3.), amb un cabal de 1.000 m³(n)/h.  
- Descripció de la zona geogràfica sol·licitada:   
Zona urbana del municipi de Torreblanca, delimitada segons el Pla 069-VZ 4.1 Rev. 00, amb dos fases. La fase I delimitada per l'avinguda València, l'avinguda Barcelona i el carrer Via Diagonal; la fase II, delimitada per la línia del litoral, carrer Túria, carrer Aldea de Castelló i la partida del Pou de Borràs.   
- Delimitació geogràfica  
Les zones urbanes tal com estan reflectides en el projecte i l'addenda qualificades com a tals d'acord amb el vigent pla general d'ordenació urbana, i aquelles actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
Les condicions a què està sotmesa la present resolució de concurrència són les següents:  
1. Les instal·lacions que s'han de construir es faran d'acord amb el projecte tècnic d'execució, amb les característiques contingudes en la seua sol·licitud per a l'obtenció de l'autorització administrativa i l'aprovació d'este, que s'han presentar en el Servici Territorial d'Energia de Castelló dins del termini de tres mesos, comptadors a partir de la data de la notificació de la present resolució i, en tot cas, es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006 de 28 de juliol (BOE, 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. En relació amb el projecte tècnic d'execució haurà de fer-se menció, d'acord amb les característiques que estan arreplegades en el resolc únic, dels punts següents:  
a. Descripció concreta de la delimitació geogràfica, així com la dels vials que la limiten, corresponent a cada una de les fases compreses en els plans d'expansió i assenyalats en els plans el Pla núm. 395-OR 6.1, 1.2 i 1.3. Rev.01 de l'addenda.   
b. Situació urbanística i administrativa actualitzada de les àrees que comprenen cada una de les fases d'expansió, d'acord amb el vigent pla general d'ordenació urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
APA: 4 bar < P = 16 bar  
MPA: 0,05 bar < P = 0,4 bar  
MPB: 0,4 bar < P = 4 bar  
La present resolució no es definitiva en via administrativa i contra la qual es podrà interposar recurs d'alçada davant el secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que s'establix en l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 13 de gener de 2009.- El director general d'Energia: Antonio Cejalvo Lapeña.